kardosdrur/scandi-wiki huggingface dataset:
Camilla Miehe-Renard

Camilla Gohs Miehe-Renard (født 1. juni 1965) i København er en dansk studievært og redaktionschef.

Hun er datter af skuespiller Pierre Miehe-Renard og niece til Isabella Miehe-Renard.

Som nybagt student blev hun ansat som runner i Det Danske Filmstudie i Lyngby, men i 1984 blev hun headhuntet til den københavnske lokal-tv-station Kanal 2, som hun var med til at etablere. Her var hun vært på programmet God Aften. Senere kom hun til DR, hvor hun bl.a. har været vært på Melodi Grand Prix 1991, Damernes Magasin, Her er dit liv, Grå Zone, Dagens Danmark og 19direkte. I begyndelsen af 2007 blev hun vært på Morgensamling på TV 2 Radio, og blev senere vært på Mit livs soundtrack samme sted. Efter TV 2 Radios lukning blev hun redaktionschef for Sand TV, der bl.a. producerer programmer for DR, TV2 og SBS.

Hun er gift med Nicolai Gohs, som hun har datteren Sophy Emilie (født 2004) med.

Eksterne henvisninger 
 

Studieværter fra Danmark
Bjarne Hartung Kirkegaard

Bjarne Hartung Kirkegaard (født 27. marts 1954 i Gladsaxe) er en dansk journalist og politiker. Han har repræsenteret Kristendemokraterne i Bornholms amtsråd 1986-2002, i Regionsrådet 2003-2006 og fra 2007 i Kommunalbestyrelsen. Han er opstillet til Folketinget i Sjællands Storkreds

I oktober 2008 blev han partiets landsformand.

Kirkegaard er uddannet pædagog, men har siden 1987 arbejdet som journalist ved Bornholms Tidende. Han er desuden formand for Indre Mission i Allinge-Tejn og tilknyttet KFUM. I 1994, 1999 og 2004 var han opstillet til valget til Europa-Parlamentet. Han var medlem af Bornholms Amtsråd fra 1986, og ved etableringen af Bornholms Regionskommune i 2003 blev han valgt til det nye regionsråd (fra 2007 benævnt kommunalbestyrelse grundet etableringen af regionerne som erstatning for amterne). I kommunalbestyrelsen på Bornholm er han medlem af Økonomi- og Erhvervsudvalget. 

Kirkegaard blev efter urafstemning valgt til formand på partiets landsmøde 25. oktober 2008 efter udbredt utilfredshed med den hidtidige formand Bodil Kornbeks politiske linje, der ikke havde sikret partiet fremgang.

Referencer 

Danske partiledere
Folketingskandidater fra Kristendemokraterne
Personer fra Gladsaxe
Amtsrådsmedlemmer fra Kristendemokraterne
Kommunalbestyrelsesmedlemmer fra Kristendemokraterne
Riddere af Dannebrog
Journalister fra Danmark
Roßtal

Roßtal er en købstad (markt) i Landkreis Fürth i Regierungsbezirk Mittelfranken i den tyske delstat Bayern.

Geografi 
Roßtal ligger omkring 15 kilometer vest for Nürnberg. Floden Bibert Løber gennem den nordlige del af kommunen.

Inddeling 
Ud over hovedbyen Roßtal omfater kommunen 16 landsbyer og bebyggelser:

Nabokommuner 
Nabokommuner til Roßtal er (med uret fra nord):
 Ammerndorf
 Zirndorf
 Stein
 Rohr
 Heilsbronn
 Großhabersdorf

 Die Hallenkrypta des frühromanischen Kirchenbaus von 1025 bis 1042 unter der Pfarrkirche

Eksterne henvisninger
Studenterkredsen

Foredragsforeningen Studenterkredsen er en sammenslutning af studerende med tilknytning til den grundtvigske tradition.

Studenterkredsen (eller bare Kredsen) arrangerer en række foredrag inden for felter som teologi, filosofi, æstetik og politik. Formålet med disse arrangementer er ifølge foreningens vedtægter at kombinere universitetets høje faglige niveau med højskoleforedragets nysgerrighed i forhold til livet og dets insisteren på livets væsentlige spørgsmål.

Studenterkredsen udgiver tidsskriftet Studenterkredsen, der ligger i tråd med foreningens virke, og indeholder bidrag af både studerende, professorer, præster og lægfolk.

Historie 
Stiftet 1888 som Frisindet Diskussionsklub (navnet blev ændret i 1892). Studenterkredsen har siden været et samlingssted i København, senere også i Århus og Odense, for kulturelt og kirkeligt interesserede studerende.

Studenterkredsen har siden 1904 holdt et årligt højskole-sommermøde over en uge.

Studenterkredsen holder til på Vartov, som er centrum for en lang række foredragsarrangementer o.a. Vartov har tilhørt Grundtvigsk Forum siden 1947 og bygningen huser også et kollegium. Vartov ligger på Farvergade 27, midt i København og tæt på Rådhuspladsen.

Studenterkredsen Århus eksisterer også stadig og holder til i Aarhus Universitets bygninger.

Tryksager 
Studenterkredsen har igennem sin levetid været involveret i en række udgivelser: Således har et samarbejde omkring Studenterkredsen frem til 1997 udgivet 63 årgange af tidsskriftet Kredsen. Det begyndte igen at udkomme i april 2014. 

I 1988 blev udgivet et jubilæumsskrift i forbindelse med Studenterkredsen i Københavns 100-års-jubilæum. Enkelte eksemplarer af dette er stadig tilgængelige gennem bestyrelsen i København.

I 2013 udkom bogen Kontinuitet og radikalisme. Studenterkredsen og teologien i det 20. århundrede (red. Kristoffer Garne og Rasmus Vangshardt). Den indeholder 33 genoptrykte artikler fra foreningens tidsskrift, der udkom fra 1933 til 1997, samt 11 nye bidrag af blandt andre dr.theol. Ole Jensen, mag.art. Anders Thyrring Andersen, dr.phil. Dorthe Jørgensen og ph.d. Jes Fabricius Møller.

Referencer

Eksterne henvisninger 
 Studenterkredsen

Studenterorganisationer
Christian Ludvig Lassen

Christian Ludvig Lassen (7. oktober 1767 – 9. maj 1839 i København) var kancellideputeret

Han var en søn af kancelliråd og forpagter, senere ejer, af Kongsdal Lorents Lassen (født omkring 1727 – 2. juli 1804).

Han blev 1784 privat dimitteret til Københavns Universitet, 1789 juridisk kandidat, 1790 volontør og 1792 kopist i det danske kancelli. 1800 udnævntes han til underkancellist og 1801 til kancellist i kancelliets 1. departement og ledede som sådan kontorets forretninger under den egentlige chefs dispensation, blev 1804 virkelig chef for kontoret, efter at han året forud var blevet assessor i kancellikollegiet, udnævntes 1810 til departementschef, 1813 til deputeret i kollegiet, overtog fra 1824 tillige decisionen af de offentlige stiftelsers regnskaber og døde 9. maj 1839 i København.

1799 havde han fået titel af kancellisekretær, 1805 blev han justitsråd, 1813 etatsråd, 1829 konferensråd og 1836 kommandør af Dannebrog. Han var under hele sin embedskarriere særlig knyttet til den afdeling af kancelliet, der skulle varetage kirke- og almueskolevæsenets anliggender; på disse områder besad han da også en omfattende indsigt og lagde ofte stor skarpsindighed for dagen ved sagernes behandling; men hvad der ikke sorterede under kancelliet, nærede han påfaldende ringe interesse for. Derhos synes han, der som ung mand havde været Christian Colbiørnsens protegé, at have været en udpræget repræsentant for det overmod, der gennem flere menneskealdre næsten uafbrudt prægede kancelliets optræden over for de andre kollegier.

Han var gift med Erasmine Karine født Lampe (døbt 3. september 1771 – 5. juli 1854), enke efter søkrigsprokurør Conrad Weidemann og en datter af sognepræst Marcus Rasmussen Lampe og Else Cathrine født Borchsenius.

Kollegiedeputerede fra Danmark
Jurister fra Danmark
Danskere i 1700-tallet
Danskere i 1800-tallet
Kommandører af 1. grad af Dannebrog
Personer i Dansk Biografisk Leksikon
Konferensråder fra Danmark
Westdeutsche Allgemeine Zeitung

Westdeutsche Allgemeine Zeitung (WAZ) er Tysklands største regionale dagblad. Hovedredaktionen ligger i Essen i Nordrhein-Westfalen, men størstedelen af Ruhr-distriktet dækkes redaktionelt gennem i alt 28 lokale udgaver. Avisen udkommer i et oplag på 175.291.

Westdeutsche Allgemeine Zeitung blev grundlagt 3. april 1948. Siden 2005 har Ulrich Reitz været avisens chefredaktør.

Eksterne henvisninger 

 Avisens hjemmeside 

Aviser fra Tyskland
Nordrhein-Westfalen
Etableret i 1948
Skakolympiaden 2008

Skakolympiaden 2008 var den 38. skakolympiade og afholdtes i perioden 12. – 25. november 2008 i Dresden, Tyskland. Der spilledes holdturneringer for henholdsvis mænd og kvinder, hvor hvert hold består af 4 spillere og eventuelt 1 reserve. Til de enkelte matcher stiller fire spillere op. Der var tilmeldt 154 hold for mænd og 114 for kvinder, men kun 146 henholdsvis 111 stillede op ved turneringerne.

I tilslutning til olypiaden afholdt Den internationale Skakunion- FIDE sin 79. generalforsamling og valgte blandt andet Khanty-Mansijsk i Rusland som spillested for Skakolympiaden 2012. Byen blev foretrukket frem for Budva i Montenegro.

Turneringsregler 
På et møde i 2007, afholdt i Antalya i Tyrkiet, vedtog FIDEs eksekutivkomite nye regler for turneringen. De vigtigste ændringer var følgende:
 Antallet af spillere i kvindernes turnering hæves fra 3 til 4, så kvindernes turnering svarer til den åbne turnering.
 Selvom turneringen som hidtil skal afvikles efter schweizersystemet, der har været anvendt siden 1976, nedsættes antallet af spillerunder fra 13 til 11 med en tilhørende ændring i bestemmelserne for, hvilke hold som kommer til at møde hinanden.
 Turneringens resultat skal afgøres ved matchpoints, idet en vundet match giver 2 point, en uafgjort match 1 point, mens en tabt match giver 0 points. Ved ligestilling anvendes primært Sonnenborn-Berger-systemet til at afgøre et holds placering.

Forud for turneringen offentliggjorde overdommeren, Ignatius Leong, der også er generalsekretær for FIDE, nogle yderligere regler, hvoraf den vigtigste var, at det ikke var tilladt at aftale remis før træk nummer 30 i et parti. (Denne regel blev dog omgået ved, at partier blev remis så tidligt som i det 16. træk, idet spillerne foretog trækgentagelse, hvilket reglen ikke omfattede forbud mod). Det krævedes desuden, at spillerne skulle være på plads ved brættet for at hilse på hinanden ved spilletidens begyndelse, da partiet eller ville blive anset for tabt.

Resultater

Holdresultat 
Olympiske mestre blev Armenien i den åbne turnering og Georgien i kvindernes turnering

Mænd (åben turnering)

Kvinder 
  Georgien

Individuelle resultater

Mænd (åben turnering) 
Bedste præstationer ifølge rating:
 Gabriel Sargissian
 Peter Leko
 Boris Gelfand

Kvinder 
Bedste præstationer ifølge rating:
 Maia Chiburdanidze
 Joanna Majdan
 Martha Lorena Fierro-Baquero

Danmarks deltagelse 
Danmark stillede med hold hos mænd og kvinder.

Hos mændene stillede følgende op:
 Lars Bo Hansen GM
 Peter Heine Nielsen GM
 Lars Schandorff GM
 Allan Stig Rasmussen IM
 Jakob Vang Glud IM
 Holdleder: Per Andreasen

Sune Berg Hansen var oprindeligt udtaget, men måtte melde fra inden turneringens start.

Det danske hold var seedet som nr. 32, men opnåede en placering som nr. 39.

Hos kvinderne stillede følgende op:
 Evgenia Hansen
 Sandra de Blecourt Dalsberg
 Louise Fredericia
 Trine Treppendahl
 Marie Frank-Nielsen
 Holdleder: Arne Matthiesen

Holdet blev placeret som nummer 70 i turneringen, og den danske reserve Marie Frank-Nielsen blev topscorer og vandt en FM-titel.

Noter

Eksterne henvisninger 
 Officiel hjemmeside   

Skakolympiader
Sport i 2008
Konsulent

En konsulent er en person, som rådgiver inden for et bestemt ekspertiseområde, såsom bankvæsen, reklame, jura, teknologi, personaleadministration, lægemidler etc. 

Ordet konsulent stammer fra det latinske ord consultare, som direkte oversat betyder at diskutere, konsultere eller "spørge om råd".

Til titlen konsulent regnes normalt en vis grad af ekspertviden indenfor ekspertiseområdet, men konsulent er ingen beskyttet titel og kan derfor bruges frit. Enhver kan eksempelvis kalde sig for chatkonsulent, samlivskonsulent etc. uden at det kræver særlige forudsætninger. I mange virksomheder betegner en konsulent en sælger frem for en rådgiver. En konsulent arbejder ofte med processer i organisationer.

Noter

Litteratur 
 Molly-Søholm, Thorkil; Willert, Søren; Rosenmeier, Jan; Andersen, Henrik Schelde (2011). Action Learning Consulting. Dansk Psykologisk Forlag.
 Willert, Søren (2018). Proceskonsulentens Ti Bud. Forlaget Granhof & Juhl.

Stillingsbetegnelser
Christen Lindencrone

Christen Lintrup (de) Lindencrone (24. december 1703 (andre kilder oplyser 1705) i Løgstør – 17. august 1772 på Gjorslev) var en dansk godsejer og supercargo i Det Ostindiske Kompagni. Han var bygherre for Lindencrones Palæ i Frederiksstaden i København.

Christen Lintrup var født den 24. december 1705; som ganske ung trådte han i Ostindisk Kompagnis tjeneste, hvor han 1733 var steget til overassistent. 1736 blev han supercargo og gjorde som sådan 3 rejser med kompagniets skibe til Kina; hjemkommen fra den sidste rejse 1741 trådte han ud af kompagniets tjeneste og giftede sig 7. november 1742 med Mette Holmsted (født den 14. juli 1722), datter af etatsråd, borgmester Frederik Holmsted. 1743 blev han udnævnt til kammerråd og købte samme år af kongen Gjorslev, Søholm og Erikstrup med i alt 2668 tønder hartkorn for 60.000 Rdl.; disse godser, som fra 1718 havde været rytterdistrikter, og som var i en elendig tilstand, søgte han på alle måder at forbedre. Han byggede skoler, ombyggede gårdene, indførte kartoffeldyrkning, indskrænkede hoveriet og eftergav 1760 i anledning af enevoldsjubilæet bønderne restancer til et beløb af 16.000 Rdl.; endelig ophævede han 1767 mod bøndernes ønske hoveriet og indførte 1769 arvefæste på yderst billige vilkår. Hans reformer kom imidlertid for tidligt, og alle hans bestræbelser var forgæves; bønderne sank stedse dybere i fattigdom, vel til dels på grund af, at der ikke samtidig fandt en udskiftning sted. Lintrup, der 1756 var blevet optaget i adelstanden under navnet Lindencrone, fik 1763 sine godser oprettet til stamhus; 1766 blev han udnævnt til etatsråd, og han døde på Gjorslev den 17. august 1772; hans hustru døde i København den 28. november 1793.

Et chatol, som Lindencrone hjemførte, blev i 1991 erhvervet af Kulturværdiudvalget og overdraget til Kunstindustrimuseet. Skabet er fremstillet i 1741 af snedkeren Assam Goa i Canton og hjemtaget af Lindencrone på en af hans i alt fem handelsrejser til Kina. Det blev hjemført til København året efter sammen med andre møbler og kunstgenstande på Asiatisk Kompagnis skib Dronningen af Danmark.

Henvisninger 
 

Personer fra Løgstør
Godsejere fra Danmark
Christen
Danskere i 1700-tallet
Personer i Dansk Biografisk Leksikon
Til Schweiger

Tilman Valentin Schweiger (født 19. december 1963 i Freiburg im Breisgau, Baden-Württemberg, Tyskland) er en tysk skuespiller, instruktør og filmproducent.

Schweiger debuterede i Das Erstes serie Lindenstraße i 1989 og har siden medvirket i en lang række af de mest succesfulde tyske filmproduktioner i 1990'erne og 2000'erne.

Udvalgt filmografi 
 Lara Croft Tomb Raider: The Cradle of Life (Sean, 2003)
 Knockin' on Heaven's Door (Martin Brest, 1997)
 Den følsomme mand / Der bewegte Mann (1994)

Eksterne henvisninger 

 

Skuespillere fra Tyskland
Filminstruktører fra Tyskland
Filmproducere fra Tyskland
Personer fra Freiburg im Breisgau
Thomas Duer

Thomas Fr. Duer (født 1. september 1932) er en dansk erhvervsleder. Han var adm. direktør for GN Store Nord 1987-1993 og medlem af samme firmas bestyrelse indtil 2000.

Duer voksede op i Tønder, fik en maskinassistentuddannelse i ØK og læste til ingeniør i Odense. Senere arbejdede han hos Christiani & Nielsen og Mærsk Raffinaderiet inden han som 40-årig fik sin første direktørstilling på Dannebrog Værft i Århus.

Han er Ridder af Dannebrog.

Erhvervsfolk fra Danmark
Riddere af Dannebrog
Danskere i 1900-tallet
Personer fra Tønder
Personer i Kraks Blå Bog
Jarl Cordua

Jarl Cordua (født 24. juli 1969 i Rønne) er en dansk radiovært, politisk kommentator og tidligere blogger. 

Cordua erklærer sig som borgerlig-liberal. Han har en fortid i partiet Venstre, hvor han bl.a. har været medlem af forretningsudvalget i København (1994-2000) og kampagneleder ved både kommunalvalg, folketingsvalg og Europa-Parlamentsvalg; senest ved folketingsvalget i 2005. Han har efter eget udsagn været medlem af Venstre siden 1991, men ikke været aktiv siden 2005. Ved folketingsvalget i 2019 erklærede Cordua at han stemte på De Konservative, men bevarede fortsat sit medlemskab af Venstre.

Karriere og aktiviteter 
Cordua er student fra Bornholms Amtsgymnasium 1988 og cand.polit. fra Københavns Universitet. Han har gennem mange år arbejdet som politisk kommentator, journalist, oplægsholder, moderator og selvstændig kommunikationsrådgiver. 

Cordua er politisk kommentator ved aviser, radio og tv. 

Sammen med politisk kommentator Lars Trier Mogensen er Cordua siden 2019 vært på TV-programmet "Borgen Late Night", der udgives af Jyske Bank og kan ses gratis på nettet, hver tirsdag fra sidst på eftermiddagen. 

Kommentatoren har været fast paneldeltager i programmet "Besserwisserne" på TV2News siden programmets start i 2015 og medvirkede også i det nu hedengangne DR2-program Jersild minus spin. Han optræder fra tid til anden som kommentator i DR2-programmet "Deadline", P1 Morgen og på TV2News.

Ved radioen har Cordua siden november 2011 været vært på det politiske radioprogram Cordua & Steno, først på Radio24Syv, og siden november 2019 på Berlingske -  sammen med Torben Steno. Programmet sendes hver torsdag kl. 10-12 på berlingske.dk og på Facebook. Han har gennem mere end 10 år været paneldeltager i radioprogrammet "Søndagsfrokosten" på P1. Siden 2015 er han også radiovært på bogprogrammet Hitlers Æselører først på Radio24syv og fra november 2019 på Berlingske, et program som behandler især danske bogudgivelser om den 2. Verdenskrig.

Cordua har fra 2016 været tilknyttet Berlingske  som klummeskribent og fra sommeren 2022 skriver han tillige en Søndagsklumme. Siden 2020 har han også lejlighedsvist været boganmelder på avisen.

2019-2022 var han en del af panelet, der skrev klummen "Groft Sagt" i Berlingske. 

2015-2022 var han klummeskribent og boganmelder på netavisen Altinget.dk 

I 2011-2015 var han klummeskribent på ugeavisen Kommunen, og Cordua har tidligere skrevet blogs eller klummer for Jyllands-Posten, Information, Politiken og BT. 

I årene 2006-2011 drev han bloggen Jarls Blog, der på et tidspunkt havde 18.000 månedlige besøgende og da hørte til de mest læste blogs i Danmark.

Cordua driver konsulentvirksomhed som oplægsholder, ordstyrer og inden for alle former for kommunikation.

Referencer

Eksterne henvisninger 

 Jarls Blog
 Cordua & Steno 
 Hitlers Æselører 

Debattører fra Danmark
Økonomer fra Danmark
Politikere fra Venstre
Bloggere fra Danmark
Journalister ved Weekendavisen
Personer fra Rønne
Personer i Kraks Blå Bog
Danmarks domstole

|
|}
Danmarks domstole er de almindelige domstole der behandler både civile sager og straffesager, samt Den Særlige Klageret, der behandler klager over dommere. I deres arbejde handler de uafhængigt af Folketinget og regering. De anvender dansk ret og deres virke er reguleret af regler, som er fastsat ved lov af Folketinget.

Domstolsstyrelsen varetager den praktiske administration af domstolenes virksomhed. Selvom styrelsen hører til under Justitsministeriets organisation, arbejder den helt uafhængigt af ministeriet. Således skal ministeriet ikke høres før styrelsen træffer en beslutning, ligesom en beslutning truffet af styrelsen ikke kan ændres af ministeriet. 

Læs uddybende om de almindelige domstole:
 Højesteret
 Grønlands Landsret
 Østre Landsret
 Vestre Landsret
 Sø- og Handelsretten
 Byretterne
 Tinglysningsretten

Retten på Færøerne og Retten i Grønland fungerer delvist uafhængigt af de almindelige domstole i Danmark.

I alt beskæftiger de danske domstole 2.500 medarbejdere.

Eksterne henvisninger 
 Danmarks domstoles hjemmeside

Domstole
Domstole
Retten på Færøerne

Retten på Færøerne () er Færøernes eneste domstol. Den er beliggende i Tórshavn og har desuden en afdeling på Suderø. Færøerne udgør én retskreds.

Domstolen ledes af en såkaldt administrerende sorenskriver, der svarer til en retspræsident ved en byret i Danmark. Yderligere 1 dommer, 1 retsassessor og 3 dommerfuldmægtige er tilknyttet retten. Retten på Færøerne adskiller sig fra det øvrige Danmarks retter ved at være kompetent i alle retssager, og afholder også søforklaringer. Sager afgjort ved Retten på Færøerne kan efterfølgende ankes til Østre Landsret, dog skal færøske nævningesager ankes direkte til Højesteret. 

Sorenskriveren fungerer desuden som overformynder og er formand for Erstatningsnævnet, Huslejenævnet, Overfredningsnævnet, Sterilisationsnævnet og Færøernes Ulykkesforsikringsråd. Siden september 2004 har den administrerende sorenskriver været Henrik Møller.

Retten på Færøerne behandler ca. 5.500 sager årligt.

Eksterne hevisninger
 Retten på Færøernes officielle hjemmeside

Færøernes retsvæsen
Færøerne
Vile og Ve

Vile og Ve er i den nordiske mytologi Odins brødre, og de tilhører sammen med ham den første generation af asernes gudeæt. De er sønner af Borr og jættekvinden Bestla.

De tre brødre skabte i fællesskab det ordnede univers af urjætten Ymers krop. Snorre Sturlason fortæller endvidere, at de efterfølgende også gav liv til de første mennesker, Ask og Embla af to stykker træ; Vile gav dem forstand og bevægelse, mens Ve gav dem form, tale, hørelse og syn. Eddakvadet Völuspá fortæller imidlertid, at det var Odin, sammen med Høner og Lodur, som gav Ask og Embla liv. Ve kan derfor være synonym med Honr, Høn eller Høne, ligesom Vile måske er det med Lodur.

Snorre fortæller også, at Vile og Ve styrede Odins rige i Asgård, når han var borte. Han fortalte i Ynglingesaga, at en gang var Odin borte så længe at aserne ikke troede, at han ville komme tilbage. Derfor giftede de to brødre sig begge med Odins kone, Frigg, og delte arven mellem sig. Odin vendte dog tilbage og tog også Frigg tilbage.

På et tidspunkt forsvandt Vile og Ve dog sporløst, og Odin har styret Asgård alene lige siden.

Se også 
 De nordiske guders familietræ

Aser
Odin
Potosí

Potosí er en gammel mineby i Bolivia, og er en af de højest beliggende byer i verden (4,090 m.o.h.). Byen er administrativt centrum for departementet af samme navn.

Byen er mest kendt for Cerro de Potosí — også kendt som Cerro Rico ("det rige bjerg") – hvor der i århundreder har været udvinding af sølv og andre metaller. De store forekomster af særlig sølv gjorde byen til en af de rigeste i det spanske koloniimperium og byen var i 1600-tallet den største by i hele Nord- og Sydamerika.

Den højeste tinde på Cerro de Potosí er 4,824 m. over havets overflade. Også verdens højest beliggende bryggeri, Cervecería Potosina, ligger her.

Af turistattraktioner i Potosí kan man bl.a. komme på en tur ind i Cerro Rico og gå (kravle) igennem en del af de mange minegange.

Eksterne links 

Byer i Bolivia
Verdensarvsområder i Bolivia
Etableret i 1546
Cervecería Potosina

Cervecería Potosina er et af de få bryggerier i Bolivia. Bryggeriet er beliggende i verdens højest beliggende by Potosí. Bryggeriet producerer kun to øl: lavalkoholøllen Maltina og pilsnerøllen Potosína Pilsener.

Bryggerier i Bolivia
Jerzy Stuhr

Jerzy Oskar Stuhr (født 18. april 1947 i Kraków) er en af de mest populære samt alsidige polske skuespillere. Han arbejder også som manuskriptforfatter, filminstruktør og dramaprofessor. Han er ansat som rektor ved Ludwik Solski Academy for the Dramatic Arts i Kraków.

Privatliv og karriere 
Efter at have taget en grad i polsk litteratur ved Jagiellonian Universitetet (Jagielloński Uniwersytet) i 1970, brugte Stuhr de næste to år på at studere skuespil ved Ludwik Solski Academy for the Dramatic Arts i Kraków (Państwowa Wyższa Szkoła Teatralna im. Ludwika Solskiego ofte forkortet til PWST), hvor han blev professor.

Siden 1970 har Stuhr optrådt på polsk teater og i filmproduktioner. Han havde sin debut i rollen som Beelzebub i Adam Mickiewicz's Dziady, instrueret af Konrad Swinarski.

Efter at have mødt Krzysztof Kieślowski midt i 1970'erne, arbejdede han sammen med ham indtil Kieślowskis død i 1996. For det internationale publikum er Stuhr nok mest kendt for sin mindre rolle som frisøren Jurek med det skarpe vid i Kieślowskis Trzy kolory: Bialy (dansk: Tre farver: Hvid), hvori han spillede sammen med Julie Delpy, Janusz Gajos, og Zbigniew Zamachowski. I Polen er han sikkert mest kendt for rollen som Max i Juliusz Machulski's 1985 dystopiske kultkomedie Sexmissionen, og – blandt det yngste publikum – for at have lagt stemme til det talende æsel i den polske version af Shrek-trilogien. Andre anerkendte film inkluderer Kieślowskis "Arret" (Blizna, 1976), "Camera Buff" (Amator, 1979) og den tiende del af Decalogue serien (1988), Machulskis Kingsize (1987), Kiler (1997) og Kiler 2 (1999), og Zanussis Life for Life (1988).

Kilder

Eksterne henvisninger 

 

Skuespillere fra Polen
Filminstruktører fra Polen